Imperial Stout fra Midtfyn - Gode Drikke
Home Imperial Stout fra Midtfyn
Midtfyns Bryghus opnåede at få Imperial Stout kåret som årets danske ølnyhed i 2007 blandt 556 danske nyheder. Det udsteder høje løfter, men eftersom det er Midtfyns Bryghus, er der en god sandsynlighed for at forventningerne indfries.
Navn: Imperial Stout Alkohol: 9,50% Skum Masser af kakao-brunt skum. Det har en meget fin struktur, hænger lige lidt i glasset og holder længe Udseende Mørke-mørkebrunt. Det er ikke sort, men det er tæt på. Lys KAN trænge igennem, men det er vist ikke helt med øllets gode vilje. Det er ikke til at se mængden af kulsyrebobler. Duft Masser af malt og chokolade. Mørkhed, fylde og sødme. Smag Rund og – ja “mild” er ikke ordet, men så “hyggelig” måske. God bitterhed. Der er lidt kaffe og chokolade i smagen. Trods hygge og rundhed er der en markant krop i smagen. Bedømmelse Imperial Stout fra Midtfyns Bryghus er u-frembrusende på en hyggelig fynsk måde. Der ligger en bevidsthed om, hvad der er formålet med øllet, men alligevel er den lidt diskret og diplomatisk. En helt fantastisk øl, hvor også den der skal introduceres til genren porter og stout kan være med.